open-index/open-wikipedia-markdown huggingface dataset:
Sprangsjikt

Et **sprangsjikt** er et lag i en lagdelt vannmasse der det skjer en raskt endring i en av egenskapene til vannet. Dette kan for eksempel være en kjemoklin eller en termoklin.

Vann har størst tetthet ved temperatur på 4&nbsp;°C. Om sommeren vil vannet i en innsjø være varmt i overflaten og stadig kaldere nedover i vannmassene. Dette gir en stabil lagdeling slik at vannet holder seg i omtrent samme høyde og sirkulasjonen stort sett skjer horisontalt. Om vinteren er det isen på overflaten og det kalde vannet rett under isen som er lettest på grunn av minst tetthet. 

Sommer og vinter vil dype innsjøer i tempererte strøk ha et sprangsjikt (termoklin) der temperaturen er 4&nbsp;°C. Dette sprangsjiktet adskiller overflatevann og dypvann, og oppløste og flytende stoffer kan ikke utveksles mellom lagene. Vår og høst er temperaturen i hele vannmassen nær 4&nbsp;°C, og det oppstår vertikale vannstrømmer, som blander alt vannet i innsjøen. Dette omblandingen er viktig for livet i innsjøen, ettersom den bringer oksygen ned på dypet og næringsstoffer opp i overflaten.

En forsøker alltid å plassere inntak av drikkevann og kjølevann under sprangsjiktet for å sikre vann uten smittestoffer, med lav temperatur og en stabil kjemisk tilstand. Under vår- og høstsirkulasjonen er det likevel en fare for at forurensninger fra overflaten skal komme ned til inntaket. I disse periodene er raske endringer i humusinnhold og kjemiske parametre ofte en årsak til problemer i driften av vannbehandlingsanleggene.

Utslipp av avløpsvann blir også plassert under sprangsjiktet. Hensikten er at smittestoffer og kloakksøppel ikke skal komme opp i overflaten.
Gary Payton

**Gary Dwayne Payton** (født 23. juli 1968 i Oakland i California) er en amerikansk basketballspiller som spilte for NBA mellom 1990 og 2007. Han spilte for Seattle SuperSonics, Milwaukee Bucks, Boston Celtics, Los Angeles Lakers og Miami Heat.

Payton veier 82 kilo og er 193&nbsp;cm høy. Han ble drafted av Seattle SuperSonics i 1990. Han hadde 21&nbsp;813 poeng i sin NBA karriere. Han tok gull i OL i 1996 og 2000. Han vant NBA Championship i 2006 sammen med Miami Heat. Han er den eneste point guarden som har fått Defensive player of the year award.

## Referanser


## Eksterne lenker
* 
* 
* 
*
Radioåret 1921

**Radioåret 1921** er en oversikt over radioprogram, hendelser, fødte og avdøde personer med tilknytning til radio i 1921.

## Hendelser
*  3. januar − Det første muntlige værvarselet ble sendt av radiostasjonen 9XM ved University of Wisconsin, Madison. Det var tidligere sendt værvarsler ved morsekode siden 1917.
*  11. april − Verdens første sportssending på radio ble sendt over stasjonen KDKA i USA. Anledningen er en boksekamp mellom Johnny Ray og Johnny Dundee ved Motor Square, Pittsburgh.
*  18. juni − I Russland begynte sending av nyheter via et nett av offentlige høyttalere.
*  12. juli − Ved innvielsen av Luleåutstillingen startet Bodensenderen sending av radioprogrammer som kunne høres under utstillingen. Dette var de første offentlige sendingene i Norden. Forsøket pågikk en måneds tid.
*  5. august − I USA ble for første gang en baseballkamp direktesendt i radio. Pittsburgh Pirates beseiret Philadelphia Phillies med 8-5.
*  18. november − Seks medlemmer av Radio Club of America bestemte seg for å bygge en testsender, med signaler som skulle rekke til Europa.
*  25. desember − Frankrikes post- og telegrafvesen fikk utvidet sitt statlige monopol til radiotelefoni, og begynte regelmessige sendinger fra Eiffeltårnet i Paris.
*  USAs delstater Colorado, Florida, Illinois, Indiana, California, Kentucky, Missouri, Nebraska, New Jersey og Oklahoma fikk sine først radiostasjoner.

## Radioprogram

## Fødsler

## Bildegalleri

Laken-annonse_Dale._Arne_Lie_og_frue_-_L0059_904Fo30141701130002.jpg|Arne Lie(1921–1982)


## Referanser
George Jones

**George Glenn Jones** (1931–2013) var en amerikansk countryartist og låtskriver.

Jones fikk sitt gjennombrudd i 1955 og fikk flere priser, blant annet to Grammy Awards. Han var gift med Tammy Wynette 1969 til 1975 og slet med stort alkohol- og narkotikamisbruk.

George Jones ble i 1992 innvalgt som medlem i æresgalleriet Country Music Hall of Fame.

## Diskografi
* 1957 – Grand Ole Opry's New Star
* 1958 – Hillbilly Hit Parade
* 1958 – Long Live King George
* 1959 – Country Church Time
* 1959 – White Lightning and Other Favorites
* 1960 – George Jones Salutes Hank Williams
* 1962 – Songs from the Heart
* 1962 – Sings Country and Western Hits
* 1962 – George Jones Sings Bob Wills
* 1962 – Homecoming in Heaven
* 1962 – My Favorites of Hank Williams
* 1963 – I Wish Tonight Would Never End
* 1964 – Blue and Lonesome
* 1964 – George Jones Sings Like The Dickens!
* 1964 – I Get Lonely in a Hurry
* 1965 – The Race Is On
* 1965 – Mr. Country & Western Music
* 1965 – New Country Hits
* 1965 – Old Brush Arbors
* 1966 – Country Heart
* 1966 – I'm a People
* 1966 – Love Bug
* 1966 – We Found Heaven Right Here on Earth at "4033"
* 1967 – Walk Through This World with Me
* 1968 – If My Heart Had Windows
* 1968 – Sings the Songs of Dallas Frazier	
* 1968 – The George Jones Story
* 1969 – My Country
* 1969 – I'll Share My World with You
* 1969 – Where Grass Won't Grow
* 1970 – Will You Visit Me on Sunday?
* 1971 – George Jones with Love
* 1971 – George Jones Sings the Great Songs of Leon Payne	
* 1972 – A Picture of Me (Without You)
* 1972 – George Jones (We Can Make It)
* 1973 – Nothing Ever Hurt Me (Half as Bad as Losing You)
* 1974 – In a Gospel Way
* 1974 – George Jones Sings His Songs
* 1974 – The Grand Tour
* 1975 – Memories of Us
* 1976 – Alone Again
* 1976 – The Battle
* 1977 – I Wanta Sing
* 1978 – Bartender's Blues
* 1980 – I Am What I Am
* 1981 – Still the Same Ole Me
* 1983 – Jones Country
* 1983 – Shine On
* 1984 – You've Still Got a Place in My Heart
* 1984 – Ladies' Choice
* 1985 – Who's Gonna Fill Their Shoes?
* 1986 – Wine Colored Roses
* 1987 – Too Wild Too Long
* 1989 – One Woman Man
* 1990 – You Oughta Be Here with Me
* 1991 – Friends in High Places
* 1991 – And Along Came Jones
* 1992 – Walls Can Fall
* 1993 – High Tech Redneck
* 1996 – I Lived to Tell It All
* 1998 – It Don't Get Any Better Than This
* 1999 – Cold Hard Truth
* 2001 – The Rock: Stone Cold Country 2001
* 2003 – The Gospel Collection
* 2005 – Hits I Missed…And One I Didn't
* 2008 – Burn Your Playhouse Down – The Unreleased Duets

## Referanser


## Eksterne lenker
* 
* 
*
Come Closer (album)

***Come Closer*** er et album fra Glenn Lyse utgitt 10. mars 2008.

## Sporliste

# «Guilty»
# «Look At Me Now»
# «Days Go By»
# «365 Days»
# «Maniac»
# «Would You»
# «Dancing With the Shadow»
# «Wasted Again»
# «Not Allowed»
# «Walk Upon Water»

## Kilder
*
Willi Stadel

**Wilhelm Friedrich «Willi» Stadel** (født 9. juli 1912 i Konstanz, død 23. mars 1999 i Ravensburg) var en tysk turner.

Han deltok i OL i 1936 i Berlin, der han var med på det tyske laget som vant gull i lagkonkurransen. Han fikk ingen individuelle medaljer, men kom på 6.-plass i frittstående og 9.-plass i bøylehest. Sammenlagt kom han på 8.-plass.

På nasjonalt nivå er han tysk mester sammenlagt i 1941, og han fikk sølv sammenlagt i 1940. I tillegg vant han skranke i 1940 og 1941, bøylehest i 1941, frittstående 1941 og svingstang i 1940, 41 og 50.

## Referanser


## Eksterne lenker
*
Svart Valdres

**Svart Valdres** (**svarteple**) er en matpotet som kommer fra Valdres i Norge. Den er ikke kunstig krysset fram og den blir derfor omtalt som en gammel landsort. Skallfargen er blålilla, og det er en mørk lilla karstrengring i det blekgule kjøttet. Knollene er runde til svakt ovale og har høyt tørrstoffinnhold. Den er mer melen enn mandelpotet og en særs god matpotet. På grunn av den mørke sjatteringen i kjøttet er den ofte feilaktig oppfattet som en dårlig matpotet, og det mørke feltet er blitt skåret bort. Feltet kommer av fargestoffet anthocyanin, som er en antioksidant. Avlingene er små og poteten er utsatt for tørråte og andre sykdommer.

## Kilder
* Bioforsk: Svart Valdres - gammal sort som ny gourmetpotet? (av Kristin Daugstad, publisert 2008) Besøkt 13. september 2017
* Bioforsk: Prøving av gamle og nye potetsortar (av Lunnan, Nysveen og Martinsen, publisert 2006) Besøkt 13. september 2017
* Universitetet i Bergen - Arboretet - Garden Explorer: Solanum tuberosum 'Svart Valdres' Besøkt 13. september 2017
Olav Bratland

**Olav Bratland** (født 13. mars 1944 i Flatanger i Nord-Trøndelag) er en norsk selvstendig næringsdrivende og politiker (H) som var ordfører i Stordal 1994–2003 og fylkesordfører i Møre og Romsdal 2007–2011.

## Liv og virke
Han er sønn av lærer John Bratland og sykepleier Agnes Fjær, begge fra Klinga sogn i nåværende Namsos kommune. Han vokste opp i Flatanger, i Tennfjord på Sunnmøre, og endelig på Bangsund i Klinga, hvor familien kjøpte hans fars barndomshjem i 1954. Han giftet seg i 1964 med Inger-Karin Austnes fra Haramsøya. De bosatte seg i Stordal på Sunnmøre i 1965.

Han var salgssjef og disponent ved møbelfabrikanten Aarflot Møbler i Stordal samt salgssjef ved skumgummifabrikanten Viking-Askim i Langevåg. I 1976 ble han selvstendig næringsdrivende med agentur innen møbler og møbelstoffer. Han var formann i forstanderskapet i Sparebanken Møre i en årrekke.

Bratland ble første gang valgt inn i kommunestyret i Ørskog (mens Stordal var en del av Ørskog kommune) i 1971. Han var senere medlem av Stordal kommunestyre, medlem av formannskapet 1984–2003, varaordfører 1988–1993 og ordfører 1994–2003. Han var medlem av Møre og Romsdal fylkesting 1995–2011, leder i samferdselsutvalget 1999–2003, gruppeleder 2003–2007 og fylkesordfører 2007–2011. I 2010 var han leder i Vestlandsrådet.

Bratland var leder i Møre og Romsdal Høyre 2006–2007 og leder i Stordal Høyre i en årrekke.

## Referanser
Temsaman

**Temsaman** er en kommune i Riffjellene, nordvest i Marokko. Temsaman er også navnet til hovedbyen i kommunen; den ligger 100km vest for Nador og 20km øst for Al Hoceima. Provinsen Temsaman inkluderer også små byer som Bouadia, Imezzean, Imbraden og Ikecheouen.

I området snakker man rifain som stammer fra berbere. Innbyggerne lever hovedsakelig av jordbruk, fisking eller finansieres av rike familier. Området har svært dårlig infrastruktur.

I denne regionen ble den spanske generalen Sylvestre slått av en liten gruppe væpnede bønder under Abd el-Krim sin kommando.
Dronningen (Askøy)

**Dronningen** er et utsiktspunkt i Storåsen i Askøy kommune med en høyde på 188 moh.

Storåsen ligger omgitt av bygdene Ravnanger og Haugland i vest, og Ask i øst. Det går turstier fra alle tre bygdene til Dronningen. Det høyeste punktet for Storåsen ligger noe lenger inne i skogen.

Ifølge historien kommer navnet Dronningen fra et meget høyt furutre som stod like ved utsiktspunktet. Dette treet falt i en kraftig storm noen år etter krigen.

Dronningen er et yndet turmål for speidere, mosjonister og turgåere.

## Eksterne lenker
* Ask Friidrett arrangerer motbakkeløpet ''Dronningen Opp!''
Matthias Volz

**Matthias Max Volz** (født 4. mai 1910 i Schwabach, død 26. august 2004 i Spalt) var en tysk turner. Han representerte turnforeningen *Turn- und Sportverein 1848 Schwabach*.

Han deltok i OL i 1936 i Berlin, der han fikk tre medaljer. I tillegg til gull i lagkonkurransen fikk han to bronse; i hopp og ringer. Han fikk 5.-plass i frittstående, og sammenlagt kom han på 7.-plass.

## Referanser


## Eksterne lenker
* 
*
Tegneserieåret 1921

**Tegneserieåret 1921** er en oversikt over hendelser, fødte og avdøde personer med tilknytning til tegneserier i 1921.
## Hendelser
## Prisvinnere

## Fødsler

|-
|rowspan=2|Januar 
|17. ||  ||  || tegneserieskaper, mest kjent som skaperen av *Spy vs. Spy* (*[[X & Y]]*)  ||align=center| ||align=center| 1998 ||
|-
|19. ||  ||  || tegneserietegner ||align=center| ||align=center|2003 ||

|rowspan=3|Mars 
|4. || John Ryan ||  || tegneserieskaper, mest kjent for *Captain Pugwash.* ||align=center|88 ||align=center|2009 ||

|13. || Al Jaffee ||  || tegneserieskaper ||align=center|102||align=center|2023 ||

|26. || Björn Karlström ||  || tegner og tegneserieskaper ||align=center|84 ||align=center|2006 || 
|-
|rowspan=3|Juni 
|3. || Bob LeRose ||  || tegneserietegner ||align=center| ||align=center|2006 ||
|-
|26. || Warren Kremer ||  || tegneserieskapere ||align=center| ||align=center|2003 ||
|-
|29. || Eldon Dedini ||  || tegneserieskaper ||align=center| ||align=center|2006 ||
|
|rowspan=2|Juli
||5. || Bill Yates ||  || tegneserieskaper ||align=center| ||align=center|2001 ||
 
|9. || Tony DiPreta ||  || tegneserietegner ||align=center|88 ||align=center|2010 ||
|-
|rowspan=1|August 
|7. || Maurice Tillieux ||  || tegneserieskaper ||align=center| ||align=center|1978 ||

|rowspan=2|September 
|22. || Will Elder ||  || tegneserietegner og illustratør ||align=center| ||align=center|2008 ||

|25. || Jacques Martin ||  || tegnserieskaper || align=center|88 || align=center|2010 ||
|-
|rowspan=2|Oktober 
|20. || Bob Gregory ||  || tegneserieskaper ||align=center| ||align=center|2003 ||
|-
|29. || Bill Mauldin ||  || vistsetegner ||align=center| ||align=center|2003 ||

|rowspan=1|November 
|9. || Stan Drake ||  || tegneserietegner ||align=center| ||align=center|1997 ||
|-
|rowspan=6|Desember 
|4. || Art Saaf ||  || tegneserietegner ||align=center| ||align=center|2007 ||
|-
|6. || Joe Edwards||  || tegneserietegner ||align=center| ||align=center|2007 ||
|-
|10. || Matt Baker ||  || tegneserietegner ||align=center| ||align=center|1959 ||
|-
|12. || Einar Lagerwall ||  || illustratør og tegneserietegner ||align=center|70 ||align=center|1992 || 
|-
|15. ||Al Plastino ||  || tegneserietegner ||align=center|91 ||align=center|2013 ||
|-
|26. || John Severin ||  || tegneserietegner ||align=center|90 ||align=center|2012 ||
|}

## Bildegalleri

Björn_Karlström1.jpg|Björn Karlström(1921–2006)
3.24.12AlJaffeeByLuigiNovi2.jpg|Al Jaffee(1921–2023)


## Referanser
Fedjefast

**Fedjefast** er en planlagt fastlandsforbindelse for Fedje kommune i Vestland. Prosjektet har en lengde på 10,1 km, og vil sannsynligvis koste 450 millioner kroner.

## Fedjetunnelen

Fedjetunnelen er planlagt mellom Sævrøy i Austrheim og tettstedet Fedje på øya Fedje. Tunnelen vil ha en lengde på 6,1 km og strekke seg omtrent 240 meter under Fedjefjorden.
Kuli (drikk)

**Kuli** er merkenavn for en saftdrikk som produseres og markedsføres av Coca-Cola Company. Den ble lansert i 1997. Drikken fås kjøpt i 0,2 liters pappbokser med et sugerør til å drikke den med. Drikken inneholder vanligvis 8-10% råsaft og er uten kullsyre.

Kuli er inspirert av Kapo, et populært Coca-Cola Company produkt i Chile. Per 2022 finnes Kuli med tre smaker: Eple, appelsin, og jordbær og eple.

## Referanser
Routemaster

**Routemaster** er en engelsk busstype bygget for å transportere passasjerer for London Transport. Det ble produsert i alt 2876 Routemastere mellom 1954 og 1968, inkludert alle prototyper og varianter. Man regner imidlertid 2760 av dem som regulære Routemastere. De fleste Routemastere er av kort type for 64 passasjerer, det ble imidlertid også bygget en rekke RML'ere, Routemaster Long, som kunne ta 72 passasjerer. 

Busstypen er i sin helhet designet av London Transport og er foreløpig den siste busstypen i England med åpen plattform bak. De var ment å vare i 17&nbsp;år før utskifting, men viste seg utrolig holdbare. Fremdeles ruller det RMere mange steder i verden.

De aller fleste RM i London Transport ble skiftet ut i løpet av 2005. Årsaken er hovedsakelig at de må betjenes av to ansatte, mens de nye bussene kan betjenes av sjåføren alene. I tillegg er moderne busser lettere å bruke for personer med nedsatt funksjonsevne, mens Routemasterne, for eksempel ikke kunne brukes av personer som bruker rullestol. Hovedsakelig p.g.a. det høye trinnet opp på den åpne plattformen bak, i tillegg til den veldig bratte trappen for å komme opp til andre etasje. Teknisk var bussene forut for sin tid, men dagens busser kan selvsagt tilby mye bedre komfort og kjøreegenskaper. Det går i dag kun 10 Routemastere i London, i det som kalles *Heritage Route*. Av disse er det 9 RM'ere og 1 RML. En av årsakene til at man opprettet Heritage Route var massive protester fra Londons befolkning på at de gamle bussene ble skiftet ut.

Det finnes i alt 6 Routemastere i Norge. 

Bussene ble bygget i aluminium for å holde seg innenfor engelske vektbestemmelser på 50-tallet. Det vanlige på slike kjøretøyer er å sette et karosseri oppå en ramme. I stedet ble det laget et selvbærende karosseri med to delrammer foran og bak for feste av akslinger og drivverk. Aluminium blir mye brukt av flyindustrien og ga bussen et svært moderne preg på den tiden. De første bussene var faktisk ikke lakkert, slik at folk kunne se materialet blinke i sola. Det ble trolig for mye av det gode, for bussene ble raskt malt røde i henhold til logofargene til London Transport.

Motoren og akslingen ble plassert på venstre side av bussen. Utstyrt med automatisk girkasse var bussen lettkjørt i forhold til mange andre busser på den tiden. At den styres ved hjelp av kun en hjelpeservo var ikke noe problem. Svingradiusen er liten, og selv med en lengde på opp til 9 meter er bussen lett å buksere gjennom bygater.

En liten kuriositet: Bakerst i bussen er innredningen formet etter kroppen til en stående billettør med en liten lagerplass bak. Her kunne han kontrollere billetter, betjene lys og ha enkel tilgang på rutetabeller, brannslukker og andre remedier.

## Eksterne lenker
*
Georges Guillain

**Georges Charles Guillain** (født 3. mars 1876 i Rouen i Frankrike. død 29. juni 1961 i Paris) var en fransk nevrolog.

## Liv og virke
Guillain studerte medisin først i hjembyen og deretter i Paris. Han fikk doktorgraden i 1902. Fra 1923 til 1947 innehadde Guillain lærestolen for nevrologi ved Hôpital Salpêtrière i Paris som etterfølger av sin lærer, den berømte nevrolog Pierre Marie (1853–1940). 

## Guillain-Barré-syndromet
Han beskrev i 1916, sammen med Jean-Alexandre Barré og André Strohl, det som er blitt kalt ''Polyradikulitis Guillain-Barré'', som i dag anses som den viktigste årsak til akutte lammelser etter betennelser.

## Verker
* G. Guillain, J.-A. Barré og A. Strohl: *Sur une syndrome de radiculo-névrite avec hypoalbuminose du liquide céphalo-rachidien sans réaction cellulaire. Remarques sur les caractères cliniques et graphiques des réflexes tendineux.* Bull Soc Méd Hôp Paris 1916; 40:1462-70

## Referanser
Eddy Arnold

**Richard Edward Arnold** (1918–2008) var en amerikansk country-artist.

Arnold fikk totalt 147 sanger på listen Billboards country music, kun George Jones har flere. Arnold ble i 1966 innvalgt som medlem i æresgalleriet Country Music Hall of Fame.

## Sanger som ble nr 1 på Billboards Country liste
* «What Is Life Without Love» (1946)
* «It's a Sin» (1947)
* «I'll Hold You in My Heart» (1947)
* «Anytime» (1948)
* «Bouquet of Roses» (1948)
* «(Just a Little Lovin') Will Go a Long Way» (1948)
* «A Heart Full of Love (For a Handful of Kisses)» (1948)
* «One Kiss Too Many» (1949)
* «I'm Throwing Rice (At the Girl That I Love)» (1949)
* «Take Me in Your Arms and Hold Me» (1949)
* «There's Been a Change in Me» (1951)
* «Kentucky Waltz» (1951)
* «I Wanna Play House With You» (1951)
* «Easy on the Eyes» (1952)
* «A Full Time Job» (1952)
* «Eddy's Song» (1952)
* «I Really Don't Want to Know» (1953)
* «The Cattle Call» (1955)
* «They Do Make It Nice» (1955)
* «What's He Doing in My World» (1965)
* «Make the World Go Away» (1965)
* «I Want to Go with You» (1966)
* «Somebody Like Me» (1966)
* «Lonely Again» (1967)
* «Turn the World Around» (1967)
* «Then You Can Tell Me Goodbye» (1968)

## Referanser


## Eksterne lenker
* 
* 
*
Pierre Marie

**Pierre Marie** (født 9. september 1853 i Paris i Frankrike, død 13. april 1940 i Paris) var en fransk nevrolog. Han ble i 1918 etterfølger til Jean-Martin Charcot ved Hôpital Salpêtrière i Paris.

## Verker
* Des formes frustes de la maladie de Basedow. Thèse de doctorat, Paris, 1883.
* Sclerose en plaques et maladies infectieuses. 1884.
* Sur deux cas d’acromégalie. 1886.
* De la déviation faciale dans l’hémiplégie hystérique. 
* Sur une form particulière d'atrophie musculaire progressive; souvent familiale, débutant par les pieds et les jambes et atteignant tard les mains. Sammen med Jean-Martin Charcot. Rev Méd, Paris, 1886, 6: 97 
* Hystérie dans l’intoxication par le sulfure de carbone. 1888.
* Ostéoarthropathie hypertrophiante pneumique. 1890.
* Essays on Acromegaly. London, 1891.
* Leçons sur les maladies de la moëlle épinière. Paris, 1892.
* Sur l'hérédo-ataxie cérébelleuse. Semaine médicale, Paris, 1893, 13: 444.
* Leçons de clinique médicale. Hôtel-Dieu, 1894-1895. 
* Sur un syndrome clinique et urologique se montrant dans le diabète lévulosurique et caractérisé par un état mélancolique avec insomnie et impuissance. Zus. mit Robinson. 1897. 
* L’évolution du langage considéré au point de vue de l’étude de l’Aphasie. 1897.
* Dysostose cléido-crânienne héréditaire. Paul Sainton (1868–1958). 1897. 
* Spondylose rhizomélique. 1898.
* Pagetsche Knochenkrankheit. Zus. mit André Léri. In Handbuch der Neurologie. Volume 4, Berlin, 1913.
* Note sur un syndrome de paralysie flasque plus ou moins généralisée avec abolition des reflexes, hyperalbuminose massive et xantochromie vers la guerison et de nature indéterminée. Zus. mit C. Chatelin. Revue neurologique, 1916, 30: 564-565.
* Neurologie. 2 volumes; Paris, 1923. 
* Travaux et mémoires. Paris, 1926 and 1928.

## Referanser
Liège–Bastogne–Liège 2009

**Liège–Bastogne–Liège 2009** var den 95. utgaven av Liège–Bastogne–Liège. Rittet ble arrangert 26. april 2009.

Det deltok 25 lag i rittet; alle ProTour-lagene med unntak av Fuji-Servetto, samt de profesjonelle kontinentallagene Agritubel, Barloworld, Cervélo TestTeam, Landbouwkrediet-Colnago, Serramenti PVC Diquigiovanni, Skil-Shimano, Topsport Vlaanderen-Mercator og  Vacansoleil.

## Resultater

## Eksterne lenker
*
Innozenz Stangl

**Innozenz Stangl** (født 11. mars 1911 i Jesenwang, død 23. mars 1991 samme sted) var en tysk turner. Han representerte turnforeningen *Turn- und Sportverein 1860 München*.

Han deltok i OL i 1936 i Berlin, der han var med på det tyske laget som vant gull i lagkonkurransen. Han fikk ingen individuelle medaljer, men kom på 4.-plass i svingstang. Sammenlagt kom han på 20.-plass.

På nasjonalt nivå er han tysk mester sammenlagt i 1947, og han fikk sølv sammenlagt i 1937 og 1948.

Stangl meldte seg på 1930-tallet inn i NSDAP og SA. Han tjenestegjorde som radiooperatør under andre verdenskrig.

## Referanser


## Eksterne lenker
* 
* Portrett og bilde av Stangl
Johan Jacob Ahrenberg

**Johan Jacob Ahrenberg** eller **Jac. Ahrenberg** (født 30. april 1847 i Viborg, død 10. oktober 1914 i Helsingfors) var en finsk arkitekt, billedkunstner og forfatter.

## Arkitekt
Ahrenberg ble uteksaminert som arkitekt fra Kungliga Akademien för de fria konsterna i Stockholm i 1875, og jobbet senere som offentlig arkitekt hjemme i Finland. 

### Verksliste

* Länsstyrelsens hovedbygning i Uleåborg, 1887
* Finska reallyceet i Tammerfors, 1890
* Hangö kyrka, 1892
* Kajana kyrka, 1892
* Nya kyrkan i Kristinestad, 1897
* Reservofficersskolans huvudbyggnad i Fredrikshamn, 1898
* Flicklyceet i Uleåborg, 1901
* Ålands lyceum i Mariehamn, 1903
* Normallyceum i Helsingfors, 1905
* Finska flickskolan i Viborg, 1906
* Helsingfors synagoge, 1906
* Flickskolan i Sordavala, 1911
* Posthuset i Viborg, 1914

## Forfatter
Jac. Ahrenberg var også forfatter. Han skrev blant annet folkelivsskildringer og romaner. Ofte hentet han motiver fra sine hjemtrakter i Karelen og fra områdene rundt Viborg, der kulturen var preget av å være et grenseområde mellom det russiske og det finske. Han har også skrevet en serie memoarer i seks bind, med tittelen *Människor som jag känt*. Av andre kjente bøker kan nevnes *[[Familien på Haapakoski]]*. Ahrenberg skrev på svensk. 

### Bibliografi

* *Hemma*, 1887
* *Hihuliter*, 1889
* *Stockjunckaren*, 1892
* *Familjen på Haapakoski*, 1893
* *Vår landsman*, 1897
* *Människor som jag känt*, 1904, 1907, 1908, 1909, 1910, 1914
* *Med styrkans rätt*, 1899

## Billedkunstner og formgiver
Ahrenberg virket også som billedkunstner. Han var gift med Wilma von Engeström, som også var billedkunstner. Hun var utdannet blant annet ved Konstakademin i Stockholm, og verker av henne finnes blant annet i Ateneum i Helsingfors og i Nationalmuseet i Stockholm.

Landsmannen og vennen Albert Edelfelt nevner i flere brev Jac. Ahrenbergs kunstneriske produksjon. I ett av brevene, fra Paris i påsken 1875, fremgår det at Ahrenberg var i Paris og beskjeftiget seg med å male akvareller. 

I et annet brev, skrevet i Paris i 1877, gjengir Edelfelt en beskrivelse han selv har mottatt fra en kunstnerfest i Helsinki, der avsenderen ikke er nådig i omtalen av "Jaakko":«*Jaakko Ahrenberg är en figur "qui ne se doute de rien" [som ikke har noensomhelst tvil om sine egne evner] då han framför sina dåliga verser; John Smedberg påstår att hans arkitektoniska kunskaper är ytliga och klena; det är förståeligt då han sätter sin tid i Stockholm på att improvisera på soaréer och måla akvareller.»*Jacob Ahrenberg var blant kunstnerne som stilte ut på jubileumsutstillingen i Ateneum i Helsingfors i 1896, da man feiret at det var 50 år siden kunstnernes egen forening ble stiftet.

Midt på 1890-tallet var han den første kunstneren som ble ansatt av porselensfabrikken Arabia til å utvikle et eget designuttrykk for fabrikken. Frem til da hadde Arabia kun fremstilt kopier av produkter laget av den svenske Rörstrand.

## Familie
Jac. Ahrenberg var gift med billedkunstneren Widolfa Engeström-Ahrenberg (født Fredrika Widolfa Carolina von Engeström), og morfar til den toneangivende formgiveren Kaj Franck.

## Referanser


## Eksterne lenker
*
Ernest Tubb

**Ernest Dale Tubb** (født 9. februar 1914 nær Chris i Texas, død 6. september 1984) var en amerikansk country-artist og låtskriver.

Tubb fikk kallenavnet «the Texas Troubadour» og var en av countrymusikkens pionerer. Hans kanskje største hit var «Walking the Floor Over You» fra 1941. Han ble i 1965 innvalgt som medlem i æresgalleriet Country Music Hall of Fame.

## Referanser


## Eksterne lenker
* 
* 
*
Gad Kaynar

**Gad Kaynar** (født 1947) er en israelsk professor i teatervitenskap, skuespiller og dikter. Han er kjent som ekspert Ibsens dramatikk, har oversatt hans skuespill til hebraisk og satt opp Ibsen-stykker ved teatre i Israel.

Kaynar er professor ved Universitetet i Tel Aviv. Han har også vært tilknyttet Det hebraiske universitetet i Jerusalem og Institut für Theaterwissenschaft i München. Kaynar har også vært aktiv innen utøvende teater, blant annet som dramaturg. Han har vært tilknyttet universitetsteateret i Tel Aviv, Israels nasjonalteater Habimah, Cameri-teateret i Tel Aviv og Khan-teateret i Jerusalem. 

Kaynar har oversatt seks av Henrik Ibsens skuespill fra norsk til hebraisk og ytterligere tre fra tysk til hebraisk.
 
Kaynar ble i 2008 utnevnt til ridder av 1. klasse av Den Kongelige Norske Fortjenstorden «for fremme av norsk litteratur og dramakunst i Israel.»

## Oversettelser
* *Fruen fra havet*, 2004
* *Vildanden*, 2003
* *Hedda Gabler*, 1994
* *Lille Eyolf*, 1991 
* *John Gabriel Borkman*, 1987

## Referanser


## Eksterne lenker
*
Michael Reusch

**Michael Reusch** (født 3. februar 1914 i Rothrist, død 6. april 1989) var en sveitsisk turner.

Han var med i to OL og et turn-VM for Sveits. Han deltok i OL i 1936, der han fikk sølvmedalje i lagkampen og i skranke individuelt. Han fikk 6.-plass i ringer og 7.-plass i hopp som beste enkeltresultater for øvrig. Sammenlagt kom han på 5.-plass.

I neste OL, i 1948, fikk han 3 medaljer; sølv i lagkampen og gull i skranke og sølv i ringer individuelt. Denne gangen fikk han 18.-plass individuelt.

I VM-sammenheng har han fem medaljer fra VM i 1938; sølv i lagkampen, og tre gull og et sølv individuelt.

## Eksterne lenker
*
Apathy

**Chad Bromley**, bedre kjent som **Apathy**, er en amerikansk undergrunnsrapper og produsent.

## Eksterne lenker
* 
* 
* 
*
Andrimne Forlag

**Andrimne forlag** har hovedfokus på kommunikasjon innen kultur- og matkulturfeltet. De gir ut bøker og tidsskrifter og leverer andre kommunikasjonsløsninger innen denne nisjen. Selskapet ble etablert i 2001, og dets ambisjon er å bli Norges ledende innen kommunikasjon av norsk matkultur.

Forlaget har tre forretningsområder:
- Magasiner
- Bøker
- Markedskommunikasjon

## Eksterne lenker
* Andrimne forlag
Brother Ali

**Ali Newman** (født: Jason Newman i Madison, Wisconsin) bedre kjent som Brother Ali er en albino rapper fra Minneapolis, USA.

## Diskografi
### Album

### Singler
**Room With a View* b/w *Star Quality* & *Bitchslap!* (Rhymesayers Entertainment, 2003)
**Forest Whitiker* (Rhymesayers Entertainment, 2003)
**Champion (Remix)* b/w *Forest Whitiker* (Rhymesayers Entertainment, 2004)
**[[Truth Is (Brother Ali song)|Truth Is]]* b/w *Freedom Ain't Free* & *Original King* (Rhymesayers Entertainment, 2007)
**[[Uncle Sam Goddamn]]* (2007)
**Life Sentence EP* (2007)

## Referanser


## Eksterne lenker
* 
* 
* 
*
Den gyldne omvei

**Den Gyldne Omvei** er et samarbeid mellom reiselivsaktører i Inderøy. Navnet er en anbefaling til reisende langs E6 om å ta en avstikker og følge fylkesvei 761 fra Røra gjennom Straumen og videre rundt på halvøya. 

Blant medlemmene er Nils Aas Kunstverksted, Sakshaug gamle kirke, Muustrøparken, Hustad kirke, Gangstad gårdsysteri, Berg Gård, Inderøy Slakteri, Bunadsaum (med nordtrønderbunaden), Inderøy Gårdsbryggeri,  Husfrua Gårdshotell, Øyna kulturlandskapshotell, Jegtvolden Fjordhotell.

Den Gyldne Omvei ble tildelt Samvirkeprisen i 2019. 

## Referanser


## Eksterne lenker
*
Tarukaisen

**Tarukaisen** var et japansk fraktskip for frakt av drikken sake fra Osaka til Edo i Edo-perioden fra 1603 til 1868. Et typisk skip av denne typen på 1&nbsp;700 koku kunne ha en last på 255 tonn eller 2&nbsp;500 72-liters saketønner.

## Referanser
Oterviktunnelen

**Oterviktunnelen**, eller **Sandneshamntunnelen**, er en veitunnel på fylkesvei 862 mellom Sandneshamn og Otervika like ved avkjøringen til Sommarøy. Tunnelen er 607 meter lang og maksimum tillatt kjøretøyhøyde er 4,40 meter.

## Se også
* Kvalsundtunnelen
* Sørskartunnelen
* Veitunneler i Norge

### Bruer i området
* Sommarøybrua
* Hillesøybrua

## Referanser
Kawagozabune

**Kawagozabune** var et japansk elvefartøy som ble brukt til privatreiser for de velstående - som daimyoer, som var de største lensherrene underlagt den japanske shogunen - som hadde sin residens i byen Edo i edo-perioden mellom 1603 og 1868.

De føydale militærguvernørene var nødt til å reise ofte rundt til sine provinser eller til residensstedet hos shogunen, som holdte dem under streng kontroll, og til formålet ble det bygd elvefartøyer med åredrift, uten bruk av seil. Disse gruntgående fartøyene med flat bunn, lakkert i svart med en overbygning oppført i tre fra sypress, var et vakkert syn på sin ferd nedover de japanske elvene.

## Referanser

## Bibliografi
* Deal E. William, *Handbook to Life in medieval and early modern Japan* 2006 ISBN 978-0-19-533126-4

## Eksterne lenker
* 028 modeller guideinformasjon
Stian Ringstad

**Stian Lunder Ringstad** (født 1991) er en norsk tidligere fotballspiller.

Han kom til Lillestrøm SK før 2009-sesongen fra Eidsvold Turn, etter å ha spilt seg inn på laget som venstreving eller spiss der.

18. desember 2015 skrev han under en 3,5-årskontrakt med SC Braga.

22. desember 2016 skrev han under en treårskontrakt med Strømsgodset.

9. august 2019 skrev han en halvårskontrakt i FK Haugesund og debuterte bare få dagers senere for sin nye klubb. Han har vært utfordrer på den posisjonen og har ikke lykkes å spille seg inn og har bare to kamper fra start.

## Privat
I 2013 mistet Ringstad faren i en trafikkulykke. Dette satte sitt preg på ham, og han hadde en tung tid etter ulykken.

## Referanser


## Eksterne lenker
* 
*
Bun B

**Bernard Freeman** (født	19. mars 1973), bedre kjent som **«Bun B»** er en amerikansk rapper. Han var mest kjent for å være den ene halvparten av rap-duoen Underground Kingz.

## Eksterne lenker
* 
* 
* 
*
Nidarosdomens jentekor

**Nidarosdomens jentekor** ble stiftet i 1992, og er et av seks kor tilhørende Nidaros domkirke. Koret kjennetegnes ved høy kunstnerisk kvalitet og stor musikalsk spennvidde. Jentekoret deltar aktivt i Nidarosdomens gudstjenesteliv, og holder egne konserter i og utenfor kirken. I tillegg kommer også turneer, konkurranser, festivaler, samarbeidskonserter og oppdrag for næringslivet.

Koret har totalt 80 medlemmer og består av Jentegruppa 10 – 13 år, og Ungdomsgruppa 14– 20 år. I tillegg kommer aspirantkoret, som er knyttet til Trondheim kommunale kulturskole (TKK).

Dirigent og kunstnerisk leder er Anita Brevik. Hun har vært med siden koret ble startet i 1992 og er en viktig inspirasjonskilde for jentene.

Nidarosdomens jentekor har vært med på mange store nasjonale begivenheter i Nidarosdomen, blant annet under prinsesse Märtha Louise og Ari Behns vielse mai 2002, ved det japanske keiserparets besøk i Trondheim mai 2005, og under kroningsjubileet i 2006. Koret har også medvirket i en rekke CD-innspillinger. Blant annet med produsent Morten Lindberg, som vant en Grammy i 2020 med platen Lux, som koret medvirket på.

Nidarosdomens jentekor, Ungdomsgruppa, kom på 3.-plass i den anerkjente internasjonale korkonkurransen Fleischmann International Trophy Competition under den 55. Cork International Choral Festival i Irland i mai 2009. I den samme konkurransen fikk de også Schuman/Europe Trophy for beste fremføring av et verk av en nålevende europeisk komponist ("Søk Herren" av Knut Nystedt). 

Koret har blant andre samarbeidet med: Trondheim Symfoniorkester, TrondheimSolistene, Kringkastingsorkestret, Norsk Barokkorkester, St. Olaf Choir fra Minnesota USA med dirigent Anton Armstrong, New College Choir fra Oxford med dirigent Edward Higginbottom, sangerne Randi Stene, Sissel Kyrkjebø, Isa K. Gericke, skuespiller Andrea Bræin Hovig, fjernsynsselskapene PBS (Public Broadcasting Service, USA), NRK og Monster og Kirkelig kulturverksted, samt produsenten Malcolm Bruno (tidligere tilknyttet Taverner Consort).

Komponister som Anne Dudley, Bob Chillcott, Kim André Arnesen, Terje Bjørklund, Gjermund Larsen,Magnar Åm, Ståle Kleiberg, Bertil Palmar Johansen, Henning Sommerro, Odd Johan Overøye, Torbjørn Dyrud, Svein Rustad og Petra Bjørkhaug har skrevet musikk på bestilling til Jentekoret. 

## Eksterne lenker
* Nidarosdomens jentekor sin hjemmeside
* Cork International Choral Festival
Yakatabune

**Yakatabune**  også ukjent som **Yatakabune**) var en japansk båt i Kanto-regionen på Honshu med shogunens residenssted Edo. Denne eksisterte til slutten av 1800-tallet etter Edo-perioden 1603–1868.

Byen Edo var gjennomskåret av flere elver som rente ut i havet fra Kanto-sletten, og livet i byen var preget av fritid og fornøyelser trass det strenge regimet. Fornøyelsesstrøket i byen, som var meget populært i Edo-perioden som et fristed for livsnytere og de privilegerte klassene i samfunnet, ble kalt «*den flytende verden*». 

Elvefartøyene tok sitt preg av dette, det var populært å ferdes ute på vannet for ulike fornøyelser omgitt av luksus. Den vanligste båttypen for et slikt formål kalles *yakatabune*, men de største for mer alminnelige formål som frakt, ble kalt takasebune og hiratabune, det finnes til og med taxibåter kalt chokibune.

Det som skilte båttypen fra de andre, var at elvefartøyet hadde kabin med slidedører for større selskap ombord. En mindre variant med et åpent overbygg som besto av kun tak, var kalt yanebune. Prostituerte kvinner som geisha holdt oftest til på de større kabinbåtene.

## Eksterne lenker
* 28 modell guideinformasjon
* Selskapet av skjønnheter på Sumidaelven
* Tremodell av en yakatabunel
Svein Harald Kaasa

**Svein Harald Kaasa** (født 16. april 1947 i Akkerhaugen, død 29. september 1972 i Glasgow) var en norsk speedway-fører, som ble proff i Storbritannia og døde under en konkurranse på Hampden Park i 1972. Han ble bare 25 år gammel.

Han ble norsk mester i 1970 og 1971. I 1972 meldte han overgang til Oxford i den britiske ligaen, men ble fristilt etter bare 6 kamper. Han ble dermed en del av «Glasgow Tigers» i «British Speedway Championship - National League». I en kamp mellom Glasgow og Swindon skjedde uhellet da han skulle passere Swindons Martin Ashby. De to syklene kolliderte og Kaasa ble sendt inn i et sikkerhetsgjerde. Han døde av hodeskader før han kom på sykehuset. Hans yrke før han ble speedwayproff var teknisk tegner. På Skottlands nasjonalstadium står minnesteinen i foajeen, slik at enhver besøkende får sett den. Det er også hengt opp en forklarende tekst nær minnesteinen (se det andre bildet).

## Referanser
Stavanger politistasjon

**Stavanger politistasjon** har adresse i Lagårdsveien 6. i Stavanger. Politistasjonen har hatt lokaler i nåværende bygning siden 1996. 

Den første politikammeret i byen var i Steinkargata 6 fra oktober 1858 til oktober 1859. De flyttet så til Sjømannskolens bygning på oppsiden av Torget der de først holdt til i ett bygg til 1864. De flyttet så inn i et nybygd nabohus. Der var kammeret til 1883. Deretter flyttet det til Bispegården og i 1908 til Hospitalsgata 6. Det brant ned 13. mars 1929 sammen med to nabohus. Et lager av konfiskert brennevin eksploderte og gjorde at brannen ble verre. Det var en fem etasjers murbygning. 44 mennesker og 12 butikker ble husville. Politiet flyttet til Petri skole på Nytorget og det gamle Amtssykehuset i Bergelandsgata. I 1962 flyttet politiet inn i nye lokaler samme sted – i Bergelandsgata 6, men lokalene var allerede da for små og kapasiteten sprengt. 

I 1996 flyttet etaten inn i det store nye bygget i rød teglstein og hvit betong. Politihuset ble påbygd i sør i 2008. Rogaland politidistrikt som omfatter namsfogd og 18 politistasjoner, har administrasjonen og seks funksjonelle driftsenheter lokalisert på Politihuset i Stavanger. 

## Referanser
Gustav Hrubý

**Gustav Hrubý** (født 18. april 1916 i Wien) var en tsjekkoslovakisk turner. Han var med i et OL og et turn-VM. 

Hans deltok i OL i 1948. Her fikk han ingen medaljer, men han fikk bl.a. 6.-plass i Lagkonkurransen. Individuelt fikk han 17.-plass i hopp som beste resultat. 

I VM-sammenheng har han én medalje; gull fra lagkonkurransen i 1938. Individuelt kom han på sjetteplass sammenlagt. 

## Referanser


## Eksterne lenker
*
Higakikaisen

**Higakikaisen** var en regional variant av den japanske skipstypen bezaisen for frakt mellom Osaka og Edo i Edo-perioden 1603-1868.

Navnet kom av gjerdestakittet på skipssidene, som i motsetning til andre varianter hadde forskjellige form. Higakikaisen hadde diamant-form på sitt gjerde. Gjerdestakittet ble reist på de tvergående bjelkene som stakk ut av skroget, og dermed gav «den japanske djunken» et særpregent utseende i møte med de første, vestlige besøkerne.

## «Naniwa Maru»
En rekonstruksjon ble bygget i 1990-årene basert på et higakikaisen seilfartøy fra Edo-perioden for å teste seilegenskapene på denne varianten av bezaisenskipene før den ble satt på land som et museumskip i Osaka Maritime Museum. 

Den var på 30 meter i lengde med en mast på 27,5 meter i høyde samt en vekt på 90 tonn. Etter å ha seilt fra 20. juli til 2. august 1999, ble «Naniwa Maru» satt på land. Dette skipet har kahytt også på forskipet.

## Se også
* Bezaisen
* Kitamaebune

## Eksterne lenker
* 30 modell guideinformasjon
* Osaka Maritime museum med «Naniwa Maru»
* Anthony Peytons bildegalleri
Eguribune

**Eguribune** er en japansk stokkebåt fra halvøya Oga i Akita-prefekturet, Japan.

Stokkebåtene var brukt helt fram til nyere tid av lokalbefolkningen for fiskeri i innsjøer og lukket farvann. De japanske stokkebåtene ble senere erstattet i det siste av plastbåter, de hadde representert den siste resten av over 4000 års historie med stokkebåt i Japan.

## Eksterne lenker
* 34 modell guideinformasjon
Smurfit Kappa

**Smurfit Kappa Group plc** er et multinasjonalt selskap som produserer bølgepapp. Det ble etablert gjennom fusjonen mellom Jefferson Smurfit og Kappa Packaging. Fusjonen ble gjennomført før utgangen av 2005. Selskapet er eiet av Madison Dearborn Partners, Cinven Limited og CVC Capital Partners samt selskapets ledelse.

Selskapet har en omsetning på cirka 12,8 milliarder euro i 2022 og 355 produksjonssteder i 36 land og mer enn  ansatte. Selskapet har hovedkontor i Irland. Smurfit Kappa Norge har hovedkontor i Hensmoveien 31, som ligger på Hensmoen like nord for Hønefoss.

## Referanser




## Eksterne lenker
*
Jåttå videregående skole

**Jåttå videregående skole** er en videregående skole i Stavanger. Denne skolen ble opprettet og åpnet høsten 2007 da det nye bygget i Jåttåvågveien 3 sto klart. 

Dette bygget på 16&nbsp;000m² er uten korridorer og med varierende romstørrelser og tegnet av Henning Larsen Architects i København etter en arkitektkonkurranse. Skolen består av tre bygg, Hovedskolen, Tilrettelagt avdeling og Idrettshall. Jåttå videregående skole hadde 980 elever ved skoleåret 2007-2008 og økte elevmassen til 1100 i 2009. På skolen undervises det i Byggfag, Elektrofag, Helse og oppvekstfag, Idrettsfag, Påbygg og Restaurant og matfag. I tillegg er det en Tilrettelagt avdeling ved skolen. 

## Eksterne lenker
* Hjemmeside
Kitamaebune

**Kitamaebune** er en regional variant av den japanske skipstypen bezaisen fra midten av 1700-tallet. Betegnelsen betyr «det nordlige skipet» ettersom *kitamae* mente de nordlige regioner av landet Japan.

Denne varianten hadde blitt utviklet som et frakteskip på Japanhavet langs den nordvestlige kysten og fungerte også som en ferje for mennesker som spredte kulturelle impulser fra region til region i Edo-perioden 1603–1868. I sammenligning med de andre variantene av skipstypen bezaisen hadde den større spring både for og akter på skroget.

Kitamaebune-farten fra Osaka gjennom innlandshavet til Kanmon-stredene, deretter Hokuriku mot Japanhavet helt fram til Hokkaido, hadde eksistert helt fram til slutten av 1800-tallet. Normalt ble ferden bare gjennomført én gang for skipet som fraktet ris fra Kaga-provinsen og Dewa-provinsen på den japanske vestkysten til Osaka eller til Hokkaido. 

Med innføringen av de vestlige skonnertene, som erstattet de eldre fraktskipene, ble det mulig å gjennomføre fire reiser hvert år. I Meiji-perioden 1868–1912 ble sjøfarten nedlagt til fordel for jernbanen som overtok transporten mellom nord og sør på vestkysten.

## Se også
* Bezaisen
* Higakikaisen

## Eksterne lenker
* 31 modell guideinformasjon
* Kitamaebune museum i Kaga
* Portrett av akterenden på en kitamaebune på en tallerken
Bergeland videregående skole

**Bergeland videregående skole** ligger på Bergeland i sentrum av Stavanger, i Vaisenhusgata 50.

Skolen har 600 elever per 2025, som er fordelt på 5 linjer eies og driftes av Rogaland fylkeskommune, og rektor er Arild Enge Helgøy.

## Utdanningsprogram
Bergeland tilbyr følgende utdanningsprogram:

* Helse- og oppvekstfag (HO)
* Medier og kommunikasjon (MK)
* Kunst, design og arkitektur (KDA)
* Voksenopplæring
* Tilrettelagt opplæring

## Historie
Skolen har vært en sentral utdanningsinstitusjon i Stavanger siden 1853.

Bergeland har også holdt til i Tanke Svilands gate 73, men Rogaland fylkeskommune solgte lokalene til Stavanger offshore tekniske skole (SOTS) og Fagskolen Rogaland i 2019

## Referanser


## Eksterne lenker
* Hjemmeside
Bjørkheim

**Bjørkheim** er en tettbebyggelse i Samnanger i Vestland fylke. Bjørkheim ligger langs , innerst i Samnangerfjorden, nordvest for kommunesenteret Tysse.

## Kilder
*NAF *Veibok*
*Bjørkheim ; yr.no
Argantre

**Argantre** (*Argania spinosa*) er et treslag som har en begrenset utbredelse i det sørvestre Marokko. 

Det er et mellomstort tre med torner og eviggrønt løvverk. Høyden er som regel 8–10&nbsp;m, men de kan bli opptil 21&nbsp;m. Fruktene er grønne eller gule, har tykt skall og inneholder 1–3 nøtter. Nøttene er brune og omtrent 2&nbsp;cm lange. Utbredelsen viser at arten er avhengig av svært milde vintre. Argantreet tåler sterk hete, trenger kun 100–200&nbsp;mm regn i året og trives på steingrunn og næringsfattig jord. Det vokser opptil 1500 moh.

Dette treslaget er svært nyttig for innbyggerne i denne delen av Marokko. Fruktene brukes til geitefôr, og kjernene presses for å lage arganolje. Denne matoljen brukes omtrent som olivenolje, men utenfor Marokko anvendes den mest i kosmetikk. Den harde veden brukes til brensel og snekkerarbeider. På markedet i Essaouira selges tregjenstander laget av sandaraksypress med intarsia fra argantreet.

Utbredelsen strekker seg langs den marokkanske kysten fra Safi sørover til kanten av Sahara og fra Atlanterhavet i vest til Atlasfjellene i øst. Her vokser den omtrent 21 millioner argantrær. Det er også to isolerte forekomster i Riffjellene nordøst i Marokko. Små bestander finnes i den algirske provinsen Tindouf og forvillet i Alicante i Spania.

Argantreet tilhører den stort sett tropiske sapodillefamilien. Argantreet blir som regel plassert i den monotypiske slekta *Argania*, men genetiske studier viser at den hører til i den artsrike slekta *[[Sideroxylon]]*. Det vitenskapelige navnet blir da *Sideroxylon spinosum*.

## Galleri

Essaouira arganier fruit (1) 1266.JPG|Modne frukter
Goats on an Argan (Argania spinosa) tree in Morocco.jpg|Tre med geiter
Argania spinosa MHNT.BOT.2010.12.2.jpg|Steiner og kjerner


## Referanser


## Eksterne lenker
*
Umigozabune

**Umigozabune** var de japanske shogunenes private reiseskip i Edo-perioden fra 1603 til 1868. Oftest var de største fartøyene i Tokugawa-shogunatets regjeringstid umigozabuner, ettersom det ikke var tillatt å bygge skip større enn 500 koku.

Ett av disse umigozabune-skipene, som ble kalt «Tenchi Maru», var lakkert i sinoberrødt og dekorert med beslag av metall som en ren maktdemonstrasjon av shogunatet i Japan. Det første skipet hadde opprinnelig vært et stort krigsskip av typen o atakabune som ble sjøsatt av Kuki Yoshitaka i 1591 som Toyotomi Hideyoshis flaggskip under navnet «Nihon Maru». Dette skipet, som kom i kamp med de koreanske skilpaddeskipene under krigen med Korea i 1592, ble bevart fram til 1856 som en *gozabune* med et utseende som minnet om et flytende slott.

## Referanser


## Litteratur
* *Fighting Ships of the Far East (2) Japan and Korea AD 612-1639* Stephen Turnbull 2003 ISBN 1-84176-478-7
* *Handbook to Life in medieval and early modern Japan*, William E. Deal, 2006 ISBN 978-0-19-533126-4

## Eksterne lenker
* 40 modell guideinformasjon
Hetland videregående skole

**Hetland videregående skole** er en skole med 600 elevplasser i Stavanger som ble grunnlagt i 1958. Skolen flyttet til sine nåværende lokaler på Mariero 15. februar 2010. Den tilbyr studieretninger innen medier og kommunikasjon, studiespesialiserende utdanningsprogram og allmennfaglig påbygg. 

Fra november 2007 til februar 2010 ble Hetland videregående skole rehabilitert og supplert med et nybygg. Dette økte bruksarealet ifra 4.500 kvm til 9.200 kvm. Den totale byggekostnaden ble på 270 millioner kroner. Da skolen gjenåpnet, ble Hetland videregående skole den mest søkte videregående skolen i Rogaland.

## Eksterne lenker
* Hjemmeside
* Prosjektbeskrivelse og utføring
* Hetland VGS, mest søkere i fylket